钦定古今图书集成/方舆汇编/职方典/第1261卷 > 《桃源赋》文澍
## 钦定古今图书集成/方舆汇编/职方典/第1261卷 > 《桃源赋》文澍

“拏扁舟而远涉兮，泛长江之弥漫。登衡阳而骋望兮，

兮，出三峡而放奔。历江陵而安流兮，企神禹之洪勋。
采兰荃以结佩兮，嘅前修逸驾之不可攀。望重华之
南巡而不返兮，迷九嶷之瘴烟。命捩舵以溯流兮，犯
重湖之狂澜。夕吾止于枉渚兮，朝余发乎君山。釆薜
荔以自娱兮，挹清泉以濯缨。抚武陵之幽旷兮，吊伏
波之爽灵。忽心悸而神悚兮，窈古洞之深扃。烟霏惨
淡，林木蓊郁兮，猿鹤悲啸而长鸣。忆秦人之厌乱兮，
挈家于此而避兵。嘅亡秦之并六国兮，奄四海以为
家。志既得而骄矜兮，贱金玉如泥沙。阿房崇耸以极
天兮，曾不恤万姓之怨嗟。肆头会以箕敛兮，齐民畏
之如雷电与虎蛇。儒生坑戮，六籍杂烧兮，逞淫毒以
无涯。一旦祸唱罾鱼，璧荐妖鬼。博浪才免力士之锥，
沙丘已载鲍鱼之秽。望夷衅作，萧墙祸起。轵道颈系，
祀延二世。于是有黄绮高蹈，而咏《釆芝》之歌；伊人自
臧，而举种桃之趾。农耕肆力兮，无王租之上供也。斑
白游憩兮，俨衣裳之古朴也。木石与居，鹿豕与游兮，
安乎空谷之閴寂也。知有父子不知君臣兮，享乎标
枝野鹿也。忆当时之来兹兮，聊以媮安乎一时也。焉
知历岁之滋久兮？衍后嗣之蕃滋也。春与秋之代序
兮，忘寒暑之纪历。草木自荣而自悴兮，审一时之消
息。闻首阳之遐轨兮，慕箕颍之遗风。忆乡土之悬绝
兮，动余心之忡忡。渔人沿溪而放舟兮，异落红之缤
纷。爰舍舟而入乎林莽兮，仙犬吠乎白云外。人胡为
而造此兮？相与讯问乎时代。历秦汉而暨晋兮，凡几
兴而几废。陈豆觞以延客兮，俨礼容之不愆。渔郎怀
土而不留兮，羌杖策以言旋。归而号于世人兮，惊世
外之真仙。寻仙迹而无得兮，空山惨乎云烟。感神界
之既敞兮，造化惜之而旋閟。靖节方思遗世而高举
兮，允素心之默契。“既因羊长史商颜之行兮，已寄意
于黄绮。今闻兹芳躅兮，复写情以问游方之士。嗟余
生之已后兮，类有考于斯文。嗟阿房已灰烬兮，曾不
如茅茨之永存。”辞曰：“邈黄虞之神圣兮，俨垂拱其无
为。斯民安于耕凿，忘帝力而愉怡。何亡秦之乱天纪
兮，惨四海其疮痍。方今圣人御极兮，招逸民其来归。”